ddrg/super_eurlex huggingface dataset:
(2)

Med godkendelsen af de af Kommissionen foreslåede køreplaner for Bulgarien og Rumænien tilsluttede Det Europæiske Råd i København sig, at fordelingsnøglen fastsættes til 30/70 i forbindelse med det Phare-program, der blev indført med Rådets forordning (EØF) nr. 3906/89 af 18. december 1989 om økonomisk støtte til Republikken Ungarn og Folkerepublikken Polen (2), det særlige tiltrædelsesprogram for landbrug og udvikling af landdistrikter (Sapard), der blev indført med forordning (EF) nr. 1268/1999, og det strukturelle førtiltrædelsesinstrument (ISPA), der blev indført med Rådets forordning (EF) nr. 1267/1999 (3).
(3)

Bekræftelsen af, at dossieret er fuldstændigt, er en forudsætning for, at der kan foretages en grundig behandling af det, og for at medlemsstaterne foreløbigt kan godkende plantebeskyttelsesmidler, der indeholder de pågældende aktive stoffer, for en periode på højst tre år, samtidig med at betingelserne i artikel 8, stk. 1, i direktiv 91/414/EØF, navnlig kravet om, at der skal foretages en grundig vurdering af det aktive stof og plantebeskyttelsesmidlet ud fra direktivets krav, opfyldes.
2)

Almindelige funktioner og opgaver a) At give de nationale referencelaboratorier nærmere oplysninger om analytiske metoder, herunder referencemetoder. b) At koordinere de nationale referencelaboratoriers anvendelse af de i litra a) omhandlede metoder, særlig ved at arrangere komparativ testning og ved at sikre en passende opfølgning af denne komparative testning i overensstemmelse med internationalt anerkendte protokoller, for så vidt sådanne protokoller findes. c) At koordinere de praktiske ordninger, der er nødvendige for at anvende de nye analytiske metoder inden for de relevante kompetenceområder, og at underrette de nationale referencelaboratorier om udviklingen på dette område. d) At afholde grundkurser og efteruddannelseskurser for personale fra de nationale referencelaboratorier og for eksperter fra udviklingslande. e) At yde videnskabelig og teknisk bistand til Kommissionen, navnlig i tilfælde hvor medlemsstaterne bestrider analyseresultaterne. f) At samarbejde med laboratorier med samme kompetenceområder i tredjelande.
DA Den Europæiske Unions Tidende L 260/8

RÅDETS AFGØRELSE

af 19. juli 2004

om underrettelse af Republikken Korea om Det Europæiske Fællesskabs udtrædelse af aftalen om telekommunikationsindkøb mellem Det Europæiske Fællesskab og Republikken Korea

(2004/589/EF)

RÅDET FOR DEN EUROPÆISKE UNION HAR —

under henvisning til traktaten om oprettelse af Det Europæiske Fællesskab, særlig artikel 133 sammenholdt med artikel 300, første punktum,

under henvisning til artikel 8, stk. 5, i aftalen om telekommunikationsindkøb mellem Det Europæiske Fællesskab og Republikken Korea (1) (»aftalen«), som vedtaget ved afgørelse 97/784/EF (2),

under henvisning til forslag fra Kommissionen, og

ud fra følgende betragtninger:

(1) I henhold til artikel 8, stk. 5, i aftalen kan hver part udtræde af aftalen ved at underrette den anden part herom.

(2) Aftalen er ikke længere relevant efter udtrædelsen af teleoperatørerne i Fællesskabet, liberaliseringen af det koreanske telekommunikationsmarked og privatiseringen af Korea Telecom.

(3) Korea finder også, at aftalen ikke længere er relevant.

(4) Det er hensigtsmæssigt, at Fællesskabet udtræder af aftalen.

(5) Rådet bør bemyndige Kommissionen til at give underretning om udtrædelsen af aftalen.

(6) Memorandummet om private teleoperatørers indkøb mellem Det Europæiske Fællesskab og Republikken Korea (3) bør opretholdes —

TRUFFET FØLGENDE AFGØRELSE:

Artikel 1

Fællesskabet udtræder herved af aftalen om telekommunikationsindkøb mellem Det Europæiske Fællesskab og Republikken Korea.

Artikel 2

Formanden for Rådet bemyndiges til at udpege den(de) person(er), der har beføjelse til at underrette Republikken Korea om udtrædelsen.

Udfærdiget i Bruxelles, den 19. juli 2004. På Rådets vegne P. H. DONNER Formand

(1) EFT L 321 af 22.11.1997, s. 32.

(2) EFT L 321 af 22.11.1997, s. 30.

(3) EFT L 321 af 22.11.1997, s. 41.
RÅDETS AFGØRELSE

af 28. juni 2004

om Burkina Fasos anmodning om at tiltræde protokollen om AVS-sukker

(2004/527/EF)

RÅDET FOR DEN EUROPÆISKE UNION HAR —

under henvisning til traktaten om oprettelse af Det Europæiske Fællesskab, særlig artikel 133, sammenholdt med artikel 300, stk. 2, andet punktum,

under henvisning til forslag fra Kommissionen, og

ud fra følgende betragtninger:

En gennemgang af Burkina Fasos anmodning har vist, at landet ikke er nettoeksportør af sukker og ikke er i stand til at eksportere sukker på et permanent grundlag.

TRUFFET FØLGENDE AFGØRELSE:

Eneste artikel

Burkina Fasos anmodning om at tiltræde protokol nr. 3 om AVS-sukker til AVS-EF-partnerskabsaftalen imødekommes ikke.

Vedlagte brev sendes til Burkina Faso.

(1) EFT L 317 af 15.12.2000, s. 269.

BILAG

Bruxelles, den

Hr.

Jeg har den ære at henvise til Deres brev af 8. november 2000 med anmodningen om at tiltræde protokollen om AVS-sukker. I overensstemmelse med den fælleserklæring, der er knyttet som bilag til protokollen om AVS-sukker, har Det Europæiske Fællesskab gennemgået Deres lands anmodning og er nået til den konklusion, at Burkina Faso for tiden ikke er i stand til at opfylde protokollens forpligtelser på et permanent grundlag. I tidligere tilfælde blev kapaciteten til at opfylde disse forpligtelser defineret som det forhold, at det pågældende land er nettoeksportør af sukker.

Det er derfor med beklagelse, at Fællesskabet ikke kan imødekomme Burkina Fasos anmodning om at tiltræde sukkerprotokollen.

En genpart af dette brev vil blive sendt til AVS-staternes generalsekretær.

Modtag, hr., forsikringen om min mest udmærkede højagtelse.

På vegne af Rådet for Den Europæiske Union
(1)

I henhold til artikel 4, stk. 5, i Rådets forordning (EF) nr. 866/2004 bør varer, som ankommer fra de områder, hvor regeringen for Republikken Cypern ikke udøver faktisk kontrol til de områder, hvor der udøves en sådan kontrol, ledsages af et dokument udstedt af det tyrkisk-cypriotiske handelskammer, som er bemyndiget hertil af Kommissionen efter aftale med regeringen for Republikken Cypern.
(2)

Den særlige arbejdsgruppe om dyrevelfærd, der er nedsat af den fælles forvaltningskomité for aftalen, har fastslået, at det for bedre at opfylde målsætningerne vil være nyttigt at udveksle oplysninger om videnskabelig ekspertise og at etablere en aktiv kontakt mellem de to parters videnskabsfolk.
(1)

Af hensyn til gennemførelsen af de statistiske undersøgelser i henhold til direktiv 93/25/EØF er der behov for præcise definitioner. Der er således behov for at fastlægge, hvilke landbrugsbedrifter der indgår i undersøgelserne. Der er desuden behov for en præcis definition af de forskellige kategorier til opdeling af undersøgelsesresultaterne og af bestandsstørrelsesklasserne og de underinddelinger efter områder, som skal udgøre grundlaget for medlemsstaternes udarbejdelse af resultaterne af de statistiske undersøgelser, som de gennemfører regelmæssigt. Med henblik på udarbejdelse af slagtningsstatistikker er der behov for en fælles definition af slagtevægt.
(1)

Så snart forekomsten af mund- og klovesyge var officielt bekræftet i 2001, meddelte de nederlandske myndigheder, at de straks havde gennemført de bekæmpelsesforanstaltninger, der er påkrævet i tilfælde af udbrud af denne sygdom i henhold til Rådets direktiv 85/511/EØF af 18. november 1985 om fællesskabsforanstaltninger til bekæmpelse af mund- og klovesyge (2) som forudsætning for at modtage EF-tilskud til udryddelse af denne sygdom i overensstemmelse med beslutning 90/424/EØF.
(10)

Kommissionen har foretaget en endelig vurdering af det omstruktureringsprogram og den strategiplan, som Bulgarien har fremlagt. Det fremgår af denne vurdering, at gennemførelsen af omstruktureringsprogrammet og strategiplanen vil gøre den pågældende virksomhed i stand til at klare sig under normale markedsforhold. Det fremgår endvidere, at planen er begrænset til, hvad der er nødvendigt, for at den pågældende virksomhed kan overleve, og at støtten vil blive nedtrappet gradvist og helt ophøre i 2005. Vurderingen viser også, at der vil blive gennemført en samlet rationalisering og nedbringelse af overskudskapaciteten i den pågældende virksomhed. Konklusionen på vurderingen er derfor, at omstruktureringsprogrammet og strategiplanen opfylder kravene i artikel 9, stk. 4, i protokol nr. 2 til Europaaftalen —
2.

GRUPPER OG ENHEDER 1) Abu Nidal Organisation (ANO), (alias Fatah Revolutionary Council, Arab Revolutionary Brigades, Black September/Sorte September og Revolutionary Organisation of Socialist Muslims) 2) Al-Aqsa Martyrs’ Brigade/Al Aqsa-Martyrernes Brigade 3) Al-Aqsa. e.V. 4) Al-Takfir og al-Hijra 5) Aum Shinrikyo (alias AUM, alias Aum Supreme Truth, alias Aleph) 6) Babbar Khalsa 7) Det filippinske kommunistparti, herunder New People’s Army (NPA), Filippinerne, tilknyttet Sison José María C. (alias Armando Liwanag, alias Joma, der er leder af det filippinske kommunistparti, herunder NPA) 8) Gama’a al-Islamiyya (islamisk gruppe), (alias Al-Gama’a al-Islamiyya, IG) 9) Great Islamic Eastern Warriors Front (IBDA-C) 10) Hamas (herunder Hamas-Izz al-Din al-Qassem) 11) Holy Land Foundation for Relief and Development 12) International Sikh Youth Federation (ISYF) 13) Kahane Chai (Kach) 14) Det Kurdiske Arbejderparti (PKK) (alias KADEK, alias KONGRA-GEL) 15) Mujahedin-e Khalq Organisation (MEK eller MKO) [bortset fra National Council of Resistance of Iran (NCRI)] (alias National Liberation Army of Iran (NLA, MEK’s militante fløj), the People’s Mujahidin of Iran (PMOI), Muslim Iranian Student's Society) 16) Ejército de Liberación Nacional/Den Nationale Befrielseshær 17) Palestine Liberation Front/Den Palæstinensiske Befrielsesfront (PLF) 18) Palestinian Islamic Jihad /Palæstinensisk Islamisk Jihad (PIJ) 19) Popular Front for the Liberation of Palestine/Folkefronten til Palæstinas Befrielse (PFLP) 20) Popular Front for the Liberation of Palestine-General Command/ Folkefronten til Palæstinas Befrielse-Generalkommandoen (alias PFLP-General Command, alias PFLP-GC) 21) Fuerzas armadas revolucionarias de Colombia (Colombias væbnede revolutionære styrker) (FARC) 22) Folkets Revolutionære Befrielseshær/Befrielsesfront/Parti (DHKP/C) (alias Devrimci Sol (Revolutionært Venstre), Dev Sol) 23) Sendero Luminoso (SL) (Den Lysende Sti) 24) Stichting Al Aqsa (alias Stichting Al Aqsa Nederland, alias Al Aqsa Nederland) (Al Aqsa i Nederlandene) 25) Autodefensas Unidas de Colombia (AUC) (de forenede selvforsvarsstyrker i Colombia)
DA Den Europæiske Unions Tidende L 165/34

Berigtigelse til Kommissionens afgørelse 2005/465/EF af 22. juni 2005 om markedsføring i medfør af Europa-Parlamentets og Rådets direktiv 2001/18/EF af et rapsprodukt (Brassica napus L., linje GT73), der er genetisk modificeret med henblik på tolerance over for herbicidet glyphosat

( Den Europæiske Unions Tidende L 164 af 24. juni 2005 )

Offentliggørelsen af afgørelse 2005/465/EF skal betragtes som ugyldig.
Berigtigelse til Kommissionens beslutning 2005/360/EF af 26. april 2005 om opstilling af miljøkriterier og tilhørende krav til vurdering og verifikation for tildeling af EF-miljømærket til smøremidler

( Den Europæiske Unions Tidende L 118 af 5. maj 2005 )

Side 33, bilaget, punkt 6 »Teknisk ydeevne«:

I stedet for:

»Hydraulikolier skal mindst opfylde kriterierne for teknisk ydeevne i ISO 15380, tabel 2-5.

Fedter skal være »egnet til formålet«.

Kædesavsolier skal mindst opfylde kriterierne for teknisk ydeevne i »Blauer Engel« RAL-UZ 48.

Formolier og andre smøremidler, som forbruges i processen, skal være egnede til formålet.

Totaktsolier skal mindst opfylde kriterierne for teknisk ydeevne, der er fastsat i NMMA TC W3 — »NMMA Certification for Two-Stroke Cycle Gasoline Engine Lubricants«.

Vurdering og verifikation af kriterium 6

Ansøgeren skal over for det ansvarlige organ fremlægge en erklæring om, at dette kriterium er opfyldt, sammen med relevant dokumentation.«
(2)

I overensstemmelse med Kommissionens beslutning 2004/666/EF af 29. september 2004 om indførelse af vaccination som supplement til foranstaltningerne til bekæmpelse af infektioner med lavpatogen aviær influenza i Italien og om særlige foranstaltninger til kontrol af flytninger samt om ophævelse af beslutning 2002/975/EF (6) er der godkendt et nyt vaccinationsprogram for et område i Italien, som er mindre end området under vaccinationskampagnen i henhold til beslutning 2002/975/EF. Det nye program gennemføres med en bivalent vaccine, der indeholder aviær influenza af både subtype H5 og H7. Der er forbud mod handel inden for EF med levende fjerkræ og rugeæg i vaccinationsområdet, og beslutningen indeholder bestemmelser om vilkårene for handel inden for EF med fersk kød fra vaccineret fjerkræ.
(4)

Siden vedtagelsen af afgørelse 2000/24/EF har EIB's erfaringer med den skiftende praksis i henseende til investeringsgarantier vist, at der er behov for at tage omfanget af de politiske risici, der er dækket under fællesskabsgarantien, og af de kommercielle risici, EIB løber, op til fornyet overvejelse.
6.

Medlemmer, som for at udøve deres hverv må rejse fra deres bopæl, får godtgjort deres udgifter og får udbetalt en godtgørelse i medfør af bestemmelserne i artikel 6 i Rådets forordning nr. 422/67/EØF, nr. 5/67/Euratom af 25. juli 1967 om lønningsregulativ for Kommissionens formand og medlemmer og for Domstolens præsident, dommere, generaladvokater og justitssekretær samt for præsidenten for, medlemmerne af og justitssekretæren i Retten i Første Instans (1). De tilsvarende udgifter afholdes af Rådet.
(3)

Europa-Parlamentets og Rådets forordning (EF) nr. 999/2001 af 22. maj 2001 om fastsættelse af regler for forebyggelse af, kontrol med og udryddelse af visse transmissible spongiforme encephalopatier (3) udgør i dag retsgrundlaget for alle foranstaltninger vedrørende TSE hos dyr. Ved Kommissionens forordning (EF) nr. 1492/2004 ændredes forordning (EF) nr. 999/2001 med henblik på at få præciseret de TSE-relaterede betingelser for handel med sæd, æg og embryoner fra får og geder og for at åbne mulighed for at indrømme undtagelser for sæd og embryoner fra dyr af visse genotyper.
(5)

Hovedformålet med de foreslåede ændringer er for det første at tillade SNCM at benytte Aliso i stedet for Asco ved at ændre listen over de skibe, som SNCM har tilladelse til at bruge i overensstemmelse med artikel 2 i den endelige beslutning, og for det andet at gøre det lettere at sælge det fjerde skib, som anført i den endelige beslutning, ved at give potentielle købere mulighed for at vælge mellem Aliso og Asco, som er to identiske skibe.
1.

De i bilaget anførte varer med oprindelse på Vestbredden og i Gaza-striben indføres i Fællesskabet på de i det følgende og i bilaget fastsatte betingelser. a) Tolden ved indførsel afskaffes eller nedsættes som angivet i kolonne »a«. b) For visse varer, for hvilke der i henhold til den fælles toldtarif anvendes en værditoldsats og en specifik toldsats, gælder de i kolonne »a« og i kolonne »c« angivne nedsættelser kun for værditolden. For så vidt angår varen angivet under kode 1509 10 gælder den nedsatte toldsats imidlertid for den specifikke toldsats. c) For visse varer afskaffes tolden inden for de toldkontingenter, der er angivet for hver af dem i kolonne »b«; kontingenterne gælder for et år fra den 1. januar til den 31. december, medmindre andet er angivet. d) For mængder, der indføres ud over kontingenterne, anvendes tolden for de berørte varer i henhold til den fælles toldtarif i sin helhed eller nedsat i det i kolonne »c« angivne forhold.
(3)

Kommissionen har anmodet Den Europæiske Fødevaresikkerhedsautoritet (EFSA) om en udtalelse for at gøre det muligt at fastsætte alternative metoder til varmebehandling af gylle. EFSA's udtalelse forventes at foreligge i begyndelsen af 2005. Indtil EFSA har fremsat sin udtalelse, har medlemsstaterne og virksomhedslederne anmodet Kommissionen om at forlænge gyldigheden af overgangsforanstaltningerne i beslutning 2003/329/EF for at undgå handelsforstyrrelser.
(3)

For at undgå en afbrydelse mellem tidspunktet for udløbet af beslutning 1999/847/EF og datoen for anvendelsen af det nye retsgrundlag er det nødvendigt at forlænge handlingsprogrammet som indført ved beslutning 1999/847/EF i to år.
(4)

I lighed med bindende priser har vejledende priser væsentlige og negative følger for konkurrencen. For det første kan de medføre samordnet prisfastsættelse blandt leverandører af tjenesteydelser. Dernæst kan de give forbrugerne et forkert billede af det korrekte prisniveau. Selv om det kan være tilfældet, at vejledende priser i det mindste i teorien kan give forbrugerne nyttige oplysninger om tjenesteydelsers gennemsnitspris, er der andre muligheder for at give prisoplysninger. Således kan uafhængige parters (f.eks. forbrugersammenslutninger) offentliggørelse af oplysninger om generelt anvendte priser eller oplysninger på grundlag af undersøgelser udgøre en mere troværdig referenceramme for forbrugerne og samtidig medføre mindre konkurrencefordrejning.
(1)

Ved fælles holdning 2004/293/FUSP vedtog Rådet foranstaltninger for at begrænse indrejse i eller transit gennem medlemsstaternes område for personer, som er involveret i aktiviteter, der hjælper personer på flugt til fortsat at unddrage sig retsforfølgning for forbrydelser, for hvilke Den Internationale Krigsforbryderdomstol vedrørende Det Tidligere Jugoslavien (ICTY) har rejst tiltale over for disse personer, eller som på anden vis handler på en måde, som kan hindre ICTY's effektive gennemførelse af sit mandat.
(1)

Ved Kommissionens beslutning 97/296/EF af 22. april 1997 om listen over tredjelande, hvorfra det er tilladt at indføre fiskerivarer til konsum (2), er der opstillet en liste over lande og områder, hvorfra det er tilladt at importere fiskevarer til konsum. Del I i bilaget til nævnte beslutning indeholder listen over de lande og områder, der er omfattet af en særlig beslutning i henhold til Rådets direktiv 91/493/EØF af 22. juli 1991 om sundhedsmæssige betingelser for produktion og afsætning af fiskerivarer (3), og del II i nævnte bilag indeholder listen over de lande og områder, der opfylder betingelserne i artikel 2, stk. 2, i beslutning 95/408/EF.
DA Den Europæiske Unions Tidende L 30/19

KOMMISSIONENS BESLUTNING

af 28. januar 2005

om ændring af beslutning 2003/71/EF for så vidt angår dens anvendelsesperiode

(meddelt under nummer K(2005) 186)

(EØS-relevant tekst)

(2005/86/EF)

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/496/EØF af 15. juli 1991 om fastsættelse af principperne for tilrettelæggelse af veterinærkontrollen for dyr, der føres ind i Fællesskabet fra tredjelande, og om ændring af direktiv 89/662/EØF, 90/425/EØF og 90/675/EØF (1), særlig artikel 18, stk. 7,

under henvisning til Rådets direktiv 97/78/EF af 18. december 1997 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet (2), særlig artikel 22, stk. 6, og

ud fra følgende betragtninger:

(1) Som følge af udbrud af infektiøs lakseanæmi (ISA) på Færøerne vedtog Kommissionen beslutning 2003/71/EF af 29. januar 2003 om beskyttelsesforanstaltninger over for infektiøs lakseanæmi på Færøerne (3).

(2) På trods af kontrolforanstaltningerne gav Færøerne i 2004 Kommissionen meddelelse om nye udbrud af ISA.

(3) Færøerne forelagde veterinærundergruppen, der blev nedsat i henhold til aftalen mellem EU og Færøerne (4), en beredskabsplan i overensstemmelse med artikel 15 i Rådets direktiv 93/53/EØF af 24. juni 1993 om minimumsfællesskabsforanstaltninger til bekæmpelse af visse fiskesygdomme (5). Beredskabsplanen omfatter foranstaltninger til fjernelse af fisk i overensstemmelse med artikel 6 i direktiv 93/53/EØF. Beredskabsplanen, herunder vaccinationsprocedurer og foranstaltninger til fjernelse af fisk, der blev forelagt i september 2004, er blevet godkendt af undergruppen.

(4) På baggrund af sygdomssituationen på Færøerne og gennemførelsen af en bekæmpelsesstrategi, der omfatter vaccination, bør beskyttelsesforanstaltningerne som fastsat i beslutning 2003/71/EF finde anvendelse, så længe der anvendes vaccination. Det forventes, at vaccination vil fortsætte som bekæmpelsesstrategi i endnu mindst to år.

(5) Beslutning 2003/71/EF bør derfor ændres med henblik på forlængelse af dens anvendelsesperiode.

(6) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed —

VEDTAGET FØLGENDE BESLUTNING:

Artikel 1

I artikel 6 i beslutning 2003/71/EF ændres »den 31. januar 2005« til »den 31. januar 2007«.

Artikel 2

Denne beslutning er rettet til medlemsstaterne.

Udfærdiget i Bruxelles, den 28. januar 2005. På Kommissionens vegne Markos KYPRIANOU Medlem af Kommissionen

(1) EFT L 268 af 24.9.1991, s. 56. Senest ændret ved tiltrædelsesakten af 2003.

(2) EFT L 24 af 30.1.1998, s. 9. Senest ændret ved Europa-Parlamentets og Rådets forordning (EF) nr. 882/2004 (EUT L 165 af 30.4.2004, s. 1).

(3) EFT L 26 af 31.1.2003, s. 80. Senest ændret ved beslutning 2004/160/EF (EUT L 50 af 20.2.2004, s. 65).

(4) EFT L 53 af 22.2.1997, s. 2.

(5) EFT L 175 af 19.7.1993, s. 23. Senest ændret ved tiltrædelsesakten af 2003.
1)

Artikel 25 affattes således: »Artikel 25 Midlertidig finansiering 1. Hvis EU iværksætter en hurtig militær reaktionsoperation, indbetaler bidragydende medlemsstater bidrag på størrelse med referencebeløbet. Med forbehold af artikel 24, stk. 4, indbetales bidragene som fastsat nedenfor. 2. Med henblik på den midlertidige finansiering af EU's militære reaktionsoperationer skal de deltagende medlemsstater a) enten indbetale bidrag til Athena forud b) eller, hvis Rådet beslutter at iværksætte en hurtig militær reaktionsoperation, som de bidrager til finansieringen af, indbetale deres bidrag til de fælles udgifter til denne operation med referencebeløbet senest fem dage efter, at indkaldelsen er fremsendt, medmindre Rådet træffer anden afgørelse. 3. Med henblik herpå fastsætter specialkomitéen, der er sammensat af repræsentanter for hver af de medlemsstater, som har valgt at indbetale bidrag forud (herefter »forudbetalende medlemsstater«), formålsbestemte reserver i et specifikt afsnit i budgettet. Disse formålsbestemte reserver dækkes af bidrag, der indbetales af de forudbetalende medlemsstater senest 90 dage efter fremsendelsen af indkaldelsen. Imidlertid skal de bidrag, der for 2005 skal betales forud, betales i to rater henholdsvis den 30. april og den 30. november 2005. 4. Med forbehold af artikel 24, stk. 4, skal bidrag, som en forudbetalende medlemsstat betaler til en operation, op til størrelsen af det bidrag, den har indbetalt til de formålsbestemte reserver, jf. stk. 3 i denne artikel, betales senest 90 dage efter fremsendelsen af indkaldelsen. Et tilsvarende beløb vil blive stillet til rådighed for den øverstbefalende for operationen af de bidrag, der er indbetalt forud. 5. Uanset artikel 20 skal eventuelle formålsbestemte reserver omhandlet i stk. 3 i denne artikel, der er anvendt til en operation, genopfyldes senest 90 dage efter fremsendelsen af indkaldelsen. 6. Med forbehold af stk. 1 kan enhver forudbetalende medlemsstat under særlige omstændigheder bemyndige administratoren til at anvende det forudbetalte bidrag for at dække medlemsstatens bidrag til en anden operation, som den deltager i, end en hurtig reaktionsoperation. Den pågældende medlemsstat genopfylder det forudbetalte bidrag senest 90 dage efter fremsendelsen af indkaldelsen. 7. Uanset artikel 31, stk. 3, kan den øverstbefalende for operationen indgå udgiftsforpligtelser og foretage udbetalinger af de beløb, der er stillet til rådighed for ham. 8. Enhver medlemsstat kan ændre sin beslutning ved at underrette administratoren herom mindst tre måneder i forvejen.«
(3)

Belgien har fremlagt oplysninger, som viser, at man har haft held til at udrydde klassisk svinepest i populationen af vildtlevende svin i Belgien, og at der ikke længere er behov for den godkendte udryddelsesplan.